
ANUNTŢURI 


* În această săptămână, familia pr. Bogdan şi a 
pre. Daniela de la Criscior s-a mărit cu gemenii 
Efrem și Nectarie, de acum fiind patru copi- 
laşi — prilej de mare milostivire a lui Dumnezeu 
şi de mai multă rugăciune din partea noastră. 





« Zilele trecute ne-am luat rămas bun de la Al- 
tarul de vară cel mic (foto), loc de atâtea 
Sfinte Liturghii şi de tămăduire prin Taina Spo- 
vedaniei. Platoul va deveni liber pentru Altarul 
cel mare de vară, iar foişorul a luat calea Școlii 
Sf. Nicolae, unde a fost amplasat în curte. 








ŞTIRI 


+ Nouă ierarhi la hramul Şcolilor teologice. Anul 2022 
marchează împlinirea a 200 de ani de la înfiinţarea Institutului 
Teologic din Arad, moment unic şi extraordinar în acea epocă 
cu reverberaţii profunde până în zilele noastre. Manifestarea a 
debutat cu oficierea Sfintei Liturghii în Catedrala istorică a 
Aradului de prăznuirea Sf. Trei Ierarhi, de către IPS Timotei, 
Arhiepiscopul Aradului; PS Lucian, Episcopul Caransebeşului; 
PS Sofronie, Episcopul Oradiei; PS Nicodim, Episcopul Severi- 
nului şi Strehaiei; PS Nestor, Episcopul Devei și Hunedoarei; 
PS Daniil, Episcopul Daciei Felix; PS Siluan, Episcopul Orto- 
dox Român al Ungariei; PS Paisie Lugojanul, Episcop-vicar al 
Arhiepiscopiei Timișoarei şi PS Emilian Crişanul, Episcop-vicar al Arhiepiscopiei Aradului (sursa: arhiepiscopiaara- 
dului.ro) 





* În urmă cu 97 de ani, în data de 4 februarie 1925, Sfântul Sinod s-a întrunit la Bucureşti în şedinţă de lucru, unde a 
hotărât înfiinţarea Patriarhiei Ortodoxe Române. Procesul prin care s-a ajuns la ridicarea în rang a Bisericii 
noastre a început imediat după Marea Unire din 1918, ideea de înfiinţare a Patriarhiei Române fiind formulată pen- 
tru prima dată de Gheorghe Ciuhandu „în cadrul Congresului preoţimii ardelene de la Sibiu, în 1919”. (sursa: basili- 
ca.ro) 

Pr. Alexandru Torik - FLAVIAN, vol. 3 


Autorul ne propune Ortodoxia autentică, trăită, perfect adaptată zilelor noastre şi cu o 
largă adresabilitate, fiindcă aici se va putea regăsi oricine, fie el mai mult sau mai puţin 
iniţiat în ale credinţei: de la adultul care nu acceptă trecerea anilor la tinerii proaspăt că- 
sătoriţi, atrași în mrejele consumismului ce le dictează viaţa, şi până la cei vârstnici care FL AVI AN 
încă îşi mai caută calea spre Hristos. Istorisirea păstrează un echilibru perfect între na- urcușul 
rațiune alertă și meditaţie, suspans, extraordinar şi firesc totodată, garantând lecturarea 
pe nerăsuflate. 


Pr. Alexandru Torik 


Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

asimilat culturii occidentale. 


Poporul român însă nu şi-a 
părăsit niciodată teritoriul său. 
EI n-a putut face aceasta în primul 
rând pentru că aici s-a pomenit 
din vremea formării identităţii sale 
lingvistice și spirituale geto-dacice, 
ba se poate spune că din vremuri 
imemoriale. Persistenţa poporului 
român în acest spaţiu corespunde 
unui anumit mod de a fi al lui. 
El stă aici pentru că fiinţa lui s-a 
structurat ca o fiinţă de graniţă 
între Orient şi Occident. El nu poate 
deveni unilateral occidental sau uni- 
lateral oriental. Evreii, grecii, arme- 
nii se pot aşeza în Occident fără să 
se piardă, pentru că au o simplitate 

specifică, ce a îmbră- 

cat peste ea simplita- 


ştim cum suntem ca C U!N O rANdUuI/f DUmMnNeZzeu tea occidentală. Româ- 


români. Nu e vorba de 
naționalism, nici de 
mitologizare a istori- 
ei, ci de nevoia, mai 
ales acum, de a ne (re) 
descoperi ca naţiune. Acest lucru îl 
face PARINTELE STANILOAE, 
într-un amplu studiu despre felul 
de a fi al poporului român. Poate 
aflând, ne vom sili să ne schimbăm 
şi să ajungem aşa cum ne-a rându- 
1t Dumnezeu ca nație. lată ce spune 
acest minunat mare teolog al nos- 
tru: 


SĂ FIM CA NEAM 


Peste teritoriul poporului român au 
trecut multe popoare. Poporul ro- 
mân nu li s-a opus când treceau în 
întregime, fără intenţii pan-impe- 
rialiste, fără a căuta să pună stăpâ- 
nire pe teritoriul lui. Acestea până la 
urmă s-au întors în Orientul de un- 
de plecaseră sau şi-au găsit un nou 
spaţiu, printre alte popoare, şi s-au 


nii nu pot face aceasta 
fără pierderea fiinţei 
lor. Ei se menţin în 
complexitatea fiinţei 
lor numai prin acest 
spaţiu-punte, aşa cum anumiţi pomi 
se menţin doar la răscruce de vân- 
turi. lar când emigrează, suferă de o 
nostalgie dureroasă, până când fiii 
lor se deznaţionalizează în masa 
străină în care trăiesc. Românul 
„tânjeşte” între străini. 


Din ambivalenţa oriental-occiden- 
tală a poporului român se explică 





Saint Caeămon 
he the Cternal Lord, ectablisned 


The beginning of 





SF. CAEDMON - 
un Roman Melodul al Angliei 


A trăit pe vremea când Anglia era încă ortodoxă (în secolul VII, fiind prăznuit în 
11 februarie). Era un simplu păstor de oi de pe lângă o mănăstire de acolo. In- 
tr-una din zile au fost chemaţi toţi vieţuitorii să spună câte o cântare de laudă lui 
Dumnezeu. Bietul Caedmon a plecat ruşinat de acolo, căci nu ştia deloc să cânte. 
Insă primind smerirea cu linişte, Dumnezeu i-a făcut un dar care ne amintește de 
Sf. Roman Melodul: peste noapte a auzit versuri negrăite de slavă, cântate de un 
tânăr. lar a doua zi, Sf. Caedmon a început şi el să cânte şi să compună cuvinte 
minunate, care s-au păstrat până azi, dând mărturie despre felul în care Dumne- 
zeu îi ridică pe cei smeriţi, căci Sf. Caedmon e considerat acum părintele poeziei 
britanice. În pag. 2 sunt câteva din versurile sale. 

deschiderea lui pentru moduri- 
le de trai, pentru culturile și limbile 
străine și proverbiala lui înţelegere 
pentru toţi străinii. Alte popoare 
sunt încapsulate în modul lor unila- 
teral de a fi, dar românii dovedesc o 
deschidere excepţională în toate la- 
turile. 


Identificarea românului cu spaţiul 
propriu naşte în el, atunci când este 
rupt de acest spaţiu, dorul, care 
este pentru el o adevărată boală. Do- 
rul lui nu se referă numai la persoa- 
ne, ci şi la locul, la satul lui. Dorul îl 
cheamă continuu să se întoarcă la 
spaţiul său originar. „Mi-e dor de 
gardul vecinului”, scrie o româncă 
emigrată în America. 


EI a constatat mai demult că spaţiul 
țării sale este o unitate complexă, 
armonioasă şi generoasă de munţi, 
dealuri, văi, şesuri, holde, păduri, 
vii, grădini, care îl hrănesc, îl odih- 
nesc, îl desfată. 


Haide, pui de turturea, 
De-mi arată cărarea, 

Să mă duc în ţara mea, 
Țara mea e lapte dulce 

Și din ea nu m-aş mai duce. 


Există o corespondenţă între 
zâmbetul peisajului românesc 
şi zâmbetul feţei româneşti: 
unul s-a imprimat în celălalt. Aceas- 
tă umanizare a naturii în faţa româ- 
nească nu are caracter panteist pă- 


gân, ci se resimte de viziunea perso- 
nalistă şi liturgică a cosmosului din 
teologia Sf. Maxim Mărturisitorul 
(în fond, este ceea ce a rânduit 
Dumnezeu să fie omul: Adam care 
pune nume tuturor animalelor ce se 
perindă prin faţa lui, descoperă as- 
tfel rostul fiecăruia; mântuirea 
omului priveşte mântuirea naturii 
întregi, căci el nu e rupt de ea, ci în 
comuniune cu toată creația lui 
Dumnezeu — n.n.) 


Gândirea religioasă a Occidentului 
nu are nicio referinţă la natură, ci 
este preocupată exclusiv de om. Ra- 
portul lor cu natura este unul aproa- 
pe exclusiv economic, de exploatare. 
Grecii nu se simt prea atașați de pă- 
mântul lor pietros și sărăcăcios, iar 
slavii atribuie naturii o forță copleşi- 
toare şi violentă. Românii însă tră- 
iesc relaţia cu natura ca pe o 
mare bucurie, ca pe un repaos 
şi o reconfortare. Poate şi firea 
traco-latină, dar şi aşezarea departe 
de mărit şi ferit de uscăciune i-a dat 
o viaţă de seninătate, de odihnă, fe- 
rită de prea mari probleme de exis- 
tenţă, ferită de sentimentul tragicu- 
lui. Zâmbetul, deşteptăciunea, 
bunătatea, frumuseţea sărbâto- 
rească a unei armonii superioare 
sunt forţele caracteristice pe care 
românul le pune în luptă cu răul, de 
care se foloseşte pentru rezolvarea 
problemelor grele ale vieţii. Iar în 
lupta aceasta, natura este de par- 





tea lui, cu caii, cu păsările, cu albi- 
nele, cu furnicile ei (este natura care 
ascultă de omul cel nou în Hristos, 
așa cum asculta leul de Sf. Ghera- 
sim de la Iordan — n.n.). Acestea, 
fără să aibă caracter de persoane, se 
simt bine în preajma omului bun și-l 
slujesc cu bucurie. Animalele din 
curte se simt bine pentru că sunt 
iubite, chiar dacă săracul nu are des- 
tulă hrană pentru ele. 


Noi nu suntem unilateral raţionaliști 
ca latinii sau ca grecii, şi nici unilate- 
ral mistici ca slavii sau ca popoarele 
asiatice, ci unim luciditatea raţi- 
onală cu sentimentul de taină 
prezentă în toate, dar o taină lu- 
minoasă (nu e acesta discernămân- 
tul, echilibrul, calea de myloc pe 
care le preţuiesc atât de mult Sfinții 
Părinţi? Adică Dumnezeu le-a făcut 
darul românilor de a fi echilibrați; 
trebuie doar să-l regăsim! — n.n.). 
Trăirea tainei de către poporul nos- 
tru a pus o pecete de adâncime şi de 
grație pe cuvintele noastre latine. 
Noi am transformat „conventia”, 
termen oarecum juridic, în 
„cuviinţă”, cuvânt de o delicateţe 
intraductibilă. Am transformat 
„dolorul” latin al durerii simple, în 
„dorul” în care durerea capătă di- 
mensiuni veşnice și intraductibile. 
(Cuviinţa şi dorul erau felul de a fi 
al românului în primul rând faţă de 
Dumnezeu. — n.n.) 





Doamne, 
Dragostea Ta! 


Si. Caedmon 


Doamne, să-Ţi dăruiesc aş vrea 
toate ce am, 

Dar de nimic este aceasta, 

Când negrăit mai mult mi-ai dă- 
ruit. 

În faţa Ta cu mâini deşarte vin 
Și cu o inimă împuţinată, 


Dar Tu spre mine mări de dragos- 


te reverşi. 


Doamne, cu fiecare dimineaţă 


Dragostea Ta e alta, se-nnoieşte, 


Iar noaptea o străbat 


Căci Tu puternic eşti alăturea de 


mine, 

Mă chemi să vin, 

Dar neputința îmi cunoşti, 
Deşi uşor Ți-e jugul 

Și povara Ta uşoară. 





Cântări de laudă Îţi aduc acum, 
Însă ce sunt pe lângă a Ta strălu- 


cire? 
Cu neputinţă mi-este să pricep 
Cum Tu, Cel vechi de zile, 


să mă numeşti, cu totul Te-ai sme- 


rit, 
pe mine Fiul Tău, şi iarăşi 
Prieten mi-ai zis muie. 

O tâlcuire în duhul 


SCRIPTURII 
a basmului 


Abba ca Zapada 





Albă ca Zăpada este o combinaţie 
între naraţiunea biblică din carte 
Facerii şi experienţa umană care a 
circulat înainte de tipar, în forma 
înţelepciunii orale. Eroina povestirii 
se naşte dintr-o criză, dintr-o opozi- 
ție a mamei care se dorește cea mai 
frumoasă, dar nu este. Primul ele- 
ment biblic este invidia: „Și a cău- 
tat Domnul spre Abel şi spre daru- 
rile lui, iar spre Cain şi spre daruri- 
le lui n-a căutat. Și s-a întristat Ca- 
in tare şi faţa lui era posomorâtă.” 
Aceasta o află un copil de 3 ani, care 
va învăţa că invidia este aducătoare 
de moarte. 


Povestea refuză să inoculeze naivita- 
tea în mintea copiilor, pentru că nai- 
vitatea nu este o virtute, ci expresia 
unei conştiinţe imature. Copilul de 3 
ani află că în grădina cea mai fru- 
moasă este un șarpe, că în orice bi- 
necuvântare se ascunde, în lumea 
aceasta, şi un blestem. În poveste, 
rolul e jucat de mama vitregă. Lu- 
mea e un loc complicat, e o lume 
căzută, care nu mai seamănă cu Ra- 
iul de la început. 


Apoi apare laitmotivul singurătăţii 
— Albă ca Zăpada este orfană, deci 
singură pe lume, ca noi toţi, de când 
nu-L mai avem pe Dumnezeu drept 
Tată (în Eden). Să ne oprim și asu- 
pra numelui fetei. Ea este Albă ca 
Zăpada, adică cea pură, cea îmbră- 
cată în albul botezului sau în hainele 
albe ale Mântuitorului de pe Tabor. 
Este şi aici o simbolistică sacră. 


Copiii află că eroina trebuie să par- 
curgă un drum (inițiatic) prin pădu- 
rea întunecată (ca în Infernul lui 


Dante), în care va avea de înfruntat 
adversari. Care este această pădure? 
E pădurea patimilor! Astfel este 
zugrăvită viaţa pentru cei mici, să 
ştie de la început la ce să se aștepte. 


Însă apare vânătorul, adică iubirea, 
care este plin de compasiune faţă de 
tânără şi nu poate să o omoare, după 
cum îi poruncise mama vitregă. Deci 
copiii află că în această viaţă grea, 
cea care ne salvează este iubirea. 


Albă ca Zăpada este îndemnată să 
caute locul din pădure unde va fi în 
siguranţă, casa din luminiş, casa din 
lumină. Ea trebuie să iasă din casa ei 
şi să caute altceva, căci omul nu poa- 
te rămâne în condiţia căzută din Rai, 
ci trebuie să parcurgă drumul / ur- 
cuşul spre Casa cea adevărată — 
Impărăţia cerurilor. 


Ajungând la căsuţa din pădure, fata 
descoperă șapte pitici, precum cele 
şapte patimi mari descrise în Filo- 
calie. De altfel, unii pitici sunt afec- 
taţi de slăbiciuni şi au nume în acest 
sens: Somnorosul, Morocănosul. In 
această căsuță descoperim ambiva- 
lenţa naturii umane: candoare, dar 
și patimi. lar căutarea piticilor în 
adâncul pământului ne duce cu gân- 
dul la comoara cea ascunsă din 
Evanghelie. 


Care este următoarea treaptă în ur- 
cuşul fetei? Ea trebuie să deretice 
casa, să o facă locuibilă. Iar pentru 
aceasta trebuie să înveţe sentimen- 
tul matern, să înveţe să aibă inimă 
de mamă pentru cei şapte pitici. 
Ceea ce trebuie să înveţe şi fiecare 
copil faţă de cei din jurul său. 








Urmează partea ispitirilor. Piticii 
o avertizaseră pe Albă ca Zăpada să 
nu vorbească cu necunoscuţi, să nu 
se încreadă în oricine. De aici copiii 
află că răul poate îmbrăca multe for- 
me şi că trebuie să fie cu băgare de 
seamă la ce li se oferă, să-şi dezvolte 
simțul  discernământului, despre 
care vorbesc atât Sf. Scriptură, cât şi 
Sf. Părinţi. Apoi fata este ispitită. De 
trei ori, precum Mântuitorul. 


Acum aflăm care este dorinţa Albei: 
să iubească şi să fie iubită. Iar pen- 
tru că dorinţa este atât de importan- 
tă, vrăjmașul o ghiceșşte şi atunci te 
joacă — îţi dă mere otrăvite. Răuta- 
tea mamei vitrege este însoţită şi de 
minciună şi crimă. E un lanţ al de- 
zordinii morale, una o atrage pe cea- 
laltă. 


Din ce cauză cade fata? Din cauza 
aceluiaşi păcat, ca al lui Adam -— 
neascultarea. Dumnezeu i-a spus 
să nu guste din fructul cunoștinței 
binelui şi răului. Piticii i-au spus 
fetei să nu vorbească cu cei pe care 
nu-i cunoaște. Or, ea nu ascultă. Co- 
piii trebuie să înveţe să asculte de cei 
mari, de cei înţelepţi şi trecuţi prin 
viaţă. Discernământul nu se dobân- 
deşte de unul singur, ci ascultând de 
o călăuză. 


Albă ca Zăpada moare, mâncând 
mărul, iar acum apare prinţul sal- 
vator, precum Mântuitorul a venit 
și ne-a scos din ghearele morţii din 
iubire pentru noi. Primăvara, ca re- 
naştere, însoţeşte pe cei doi. 


(text preluat din comentariile teolo- 
gului Mihail Neamţu) 

Crucea Bucovinei 


NOAPTEA PĂTIMIRII 





de la LUNCA 





Mărturia scrisă a unui con- 
temporan al evenimentului 


Starea morală a populaţiei (gospo- 
darilor) se înrăutăţea pe zi ce trece. 
Fiecare căuta să scape şi să fugă în 
România. Persecuţiile, intrigile se 
înteţeau din zi în zi. Țăranul, lăsân- 
du-și gospodăria, soţia și copiii, lua 
drumul pribegiei, mai ales acei care 
erau de nuanţe naţionaliste. Unii au 
trecut granița în toamna anului 
1940, însă cei mai mulți au căutat să 
treacă în lunile ianuarie şi februarie 


1941. 


Tinerii băieţi au fost chemaţi 
la primărie şi li s-a spus că vor 
fi luaţi în armată şi duși de- 
parte în Rusia, unde vor face 
stagiul militar. Tot aşa și fetele 
și tinerii gospodari vor fi duşi 
la lucru în Rusia. Văzând 
aceasta, tot tineretul se sfătu- 
ieşte şi se hotărăşte să treacă 
în România. 


În seara de 6 februarie 1941, 
pe un ger şi viscol mare, un 
număr de 370 persoane din 
Buda, Mahala şi Cotul Oştitei, 
au pornit să treacă Prutul în 
România. Adunarea a fost pe 
malul Prutului. Acolo, după 
multă așteptare, ne-am strâns cam 
multişori, cam prea mulţi pentru 
scopul în care e-ram adunaţi. Erau 
din Horecea cam 15, din Ostriţa cam 
15, din Buda vreo 10, din Coteni 
vreo 20-25, iar restul, ca la 300 per- 
soane, din Mahala. Erau bărbaţi în 
vârstă de 30-40 ani şi mulţi tineri, 
ba chiar şi câţiva copii de 16-18 ani. 
Am aşteptat să ne vie o iscoadă, du- 
pă cum a fost înţelegerea, care să ne 
conducă înspre granița românească, 
dar fuseserăm trdădaţi. 


În sfârşit, văzând că nu mai vine 
nimeni, am plecat singuri cu nădej- 
dea în Dumnezeu şi cu cele 30 arme, 
25 revolvere, 8 grenade şi o puşcaş 


mitralieră ce o aveam cu noi. Am 
luat-o spre malul Prutului în jos, 
mergând până la vale de Tureni Ma- 
morniţa, pe unde am trecut Prutul si 
am luat-o razna spre Herţa. Aproape 
de orăşel, câţiva dintre noi au dis- 
trus sârmele de telefon. Am poposit 
ceva, mâncând care ce avea, şi apoi 
pe sub Herţa ne-am apropiat pe lân- 
gă comuna Lunca de Prut. 


Dar, dacă nu-i noroc nu-i, căci nu- 
mai după câţiva paşi am auzit cu 
groază împușcături de mitralieră. 
Conducător nu aveam şi nefiind nici 





unul dintre noi care să cunoască te- 
renul şi mai ales granița, am rămas 
toţi năuci. Nu ştiam încotro s-o 
luăm. 


Grănicerii ruşi ne-au simţit şi tră- 
geau cu mitralierele în plin. Pentru a 
putea nimeri mai bine prada, arun- 
cau rachete, iar câinii dresați s-au 
repezit asupra noastră. După ce co- 
loana a ignorat somaţia, sovieticii au 
tras în plin cu mitraliere, în conti- 
nuu, secerându-i. Supraviețuitorii 
au fost urmăriţi de cavaleriști şi 
spintecaţi cu sabia. După masacru 
râniţii au fost legaţi de cozile cailor 
şi târâţi până la 5 gropi comune să- 
pate dinainte, unde au fost îngro- 
paţi, unii fiind în viaţă încă: bătrâni, 





femei, copii, sugari — vii, morți sau 
muribunzi. Două zile şi două nopţi 
s-a mișcat pământul în acele gropi, 
până toţi şi-au dat duhul. 


Undeva la vale se mai auzea Prutul, 
în partea care fiind mai repede nu 
îngheţase. O parte dintre noi, prin- 
tre care am fost şi eu, am trecut de 
partea dreaptă a Prutului, trecând 
astfel frontiera. In fuga noastră ne- 
bună cădeam uneori în gropi adânci, 
din care anevoie ieşeam, pierzând 
astfel tot ce aveam cu noi. 


Ne-am dat seama că suntem 
pe drumul cel bun, când am 
ajuns la primul gard de sârmă 
ghimpată. Acest gard, foarte 
înalt pentru puterile noastre, 
l-am trecut greu. Am trecut 
apoi încă două şi în sfârşit, 
îngroziţi și înnebuniţi de frică, 
am auzit o voce caldă de sol- 
dat român: „Vino încoace, fra- 
te!”. Era un grănicer român. 
Am mai făcut un salt, căci ne 
ajungeau câinii ruşilor din 
urmă, şi am trecut frontiera 
ajungând pe pământul nostru 
sfânt al României. Eram stră- 
ini în ţară la noi, dar mulţu- 
miţi că am scăpat de cizma 
bolşevică şi steaua lui Stalin. 


La reîntoarcerea românilor în 1941 
s-au făcut cercetări în zona masa- 
crului, dar nu s-a mai putut găsi de- 
cât o singură groapă cu 107 persoa- 
ne. Unii dintre morţi zăceau îmbră- 
țişaţi. Din cauza ploilor mari, Prutul 
s-a revărsat şi a înnămolit terenul cu 
celelalte două gropi comune, peste 
care au crescut bălării şi nu au mai 
putut fi găsite. Cei 107 tineri dezgro- 
paţi în iarna anului 1041/42 au fost 
aduşi acasă de către mahaleni cu 
săniile şi depuşi în curtea bisericii, 
unde s-a făcut slujba religioasă, apoi 
au fost aşezaţi creştineşte în cimitir. 

Urmaşii sfinţilor 


Părintele 


NECTARIE VITALIS 


Ce/ care ii datorează 
viața Sfântului Nectarie 


y 


Parintele Nectarie s-a născut în 
anul 1930 (la 10 ani după adormirea 
Sf. Nectarie) din părinţi evlavioşi. 
Era al şaisprezecelea copil din cei 
șaptesprezece, cu care Dumnezeu 
binecuvântase casa lor. La vârsta de 
15 ani a vizitat împreună cu alţi în- 
chinători Mănăstirea „Sfânta Trei- 
me” din Eghina, unde a primit încre- 
dinţare de la Sf. Nectarie că avea să 
devină preot, după cum el însuşi 
povestea. 


„În 1044, am mers la mormântul 
Sfântului Nectarie în Eghina, 
am îngenunchiat și m-am rugat în- 
delung. Apoi cu glasul şi gândirea 
mea de copil am spus: 


- Sfinte Nectarie, ca să te cred că 
eşti Sfânt, te rog să îmi spui: Voi 
deveni preot sau nu...? După câteva 
clipe, în timp ce stăteam cu capul 
plecat pe marmura rece, am auzit un 
glas care mi-a spus: 


- Vei deveni! Și vei primi chiar nu- 
mele meu!” 


Și iată că ceea ce a spus atunci, a 
devenit realitate. Hirotonit preot în 
anul 1960, a slujit mai întâi în carti- 
erul Pireu al Atenei. Din 1965, din 
cauza problemelor de sănătate, i s-a 
recomandat de către doctori să caute 
o regiune mai puţin poluată şi să se 
mute acolo. Astfel, a ajuns să slu- 
jească în Biserica „Sfinţii Impărați 
Constantin şi Elena” din Kamariza. 


Încă din primele zile în care a ajuns 
aici, părintele Nectarie a început să 
primească în vis vizita Sfântului 
Nectarie, care-i spunea că, în viaţă 
fiind, îşi dorise să locuiască aici. De 
aceea îl ruga să ridice în cinstea sa 
un mic paraclis. Fără să stea pe gân- 
duri, părintele Nectarie a ridicat în 
cea mai frumoasă zonă a satului un 
mic paraclis cu hramul Sf. Nectarie. 





* 

Între timp însă, mulţimea închinăto- 
rilor care venea să se închine la acest 
sfânt locaş devenise atât de mare, 
încât a hotărât să construiască o no- 
uă biserică, mai încăpătoare. 


În 1980, după zilele încărcate de 
sărbătorile Crăciunului şi Epifaniei, 
simțind o mare slăbiciune, părintele 
a hotărât să meargă la medic, care i- 
a spus că are cancer la plămâni şi că 
nu mai are de trăit mai mult de două 
luni şi jumătate. In acest context 
dramatic, părintele i-a cerut Sfântu- 
lui Nectarie să-l lase măcar să termi- 
ne biserica, să slujească doar o Sfân- 
tă Liturghie şi după aceea poate să 
moară liniștit. 


Într-o zi, pe când se afla în biserică, 
părintele Nectarie Vitalis a avut par- 
te de un oaspete neașteptat: Sfântul 
Nectarie. La sfârşitul întâlnirii, Sfân- 
tul Ierarh din Eghina l-a încredinţat: 


- O, copilul meu, Nectarie, nu te mai 
supăra atât. Este doar o încercare. 
Te vei face bine şi se va auzi aceasta 
în toată lumea! Apoi, deşi uşa era 
închisă, s-a făcut nevăzut. 


Cu toate acestea, starea sănătăţii 
părintelui Nectarie nu s-a ameliorat. 
Au urmat două luni de dureri îngro- 
zitoare. In sfârşit, a sosit ziua de 2 
iunie 1980, zi în care era programat 
pentru operaţie la spitalul „Sfântul 
Sava”. Imediat după anestezie, pă- 
rintele Nectarie a auzit o voce groa- 
să, bărbătească, care i-a spus: 


- Eu sunt Sfântul Nectarie şi m-am 
coborât acum de la Tronul lui Dum- 
nezeu, ca să îți aduc un mesaj de la 
Mântuitorul Hristos şi anume că nu 
îi vom lăsa să te opereze. Te vei face 
bine, copilul meu, se va petrece mi- 
nunea şi se va afla în lumea întrea- 
gă! 


După trezirea din anestezie, unul 








dintre doctori i-a spus: 


- Nu te neliniști! Sfântul Nectarie nu 
ne-a lăsat să te operăm! Mai înain- 
te de a te opera, a venit profesorul 
şi te-a mai consultat o dată cu 
atenție. Ţi-a introdus pe căile respi- 
ratorii un instrument special de 
investigare şi a constatat că tumo- 
rile canceroase pe care le aveai şi 
apăreau pe radiografie au dispărut 
între timp. Nu mai ai nevoie, deci, 
de operaţie. Deja nu mai ai cancer. 
Să te rogi, deci, de aici înainte şi 
pentru noi toți cei de aici! 


Vestea s-a răspândit pretutindeni. 
Erau foarte mulţi cunoscuţi care aş- 
teptau cu înfrigurare rezultatul ope- 
raţiei. În satul părintelui, clopotele 
au început să bată în ritm de mare 
sărbătoare. Indată după întoarcerea 
acasă, a fost săvârşită o slujbă de 
mulţumire către Dumnezeu şi către 
Sfântul Nectarie. 


A urmat apoi o perioadă de refacere 
a sănătăţii, după care părintele Nec- 
tarie s-a apucat din nou să lucreze la 
ridicarea bisericii. Cu ajutorul lui 
Dumnezeu şi al Sfântului Nectarie, 
părintele a terminat biserica şi, deși 
ceruse de la Sfântul să săvârşească 
măcar o Sfântă Liturghie în noua 
biserică, a trăit încă aproape 38 de 
ani. Cuviosul Nectarie Vitalis a tre- 
cut la Domnul în ziua de 8 februarie 
2018. Din înregistrările video de la 
înmormântare se vede clar cum mâ- 
na Cuviosului Nectarie Vitalis se 
mișcă foarte ușor, în semn de bine- 
cuvântare, ceea ce este neobişnuit 
pentru cei adormiţi, care înţepenesc. 
Nici trupul nu şi-a schimbat culoa- 
rea şi arăta ca şi cum ar dormi. 


Să avem rugăciunile lui! 


I.G. 

Despre lupta cu această patimă vor- 
besc toţi Sfinţii Părinţi. Este una din 
luptele care se dă cel mai puternic în 
zilele noastre. Dar iată că tot acum s- 
au ridicat şi biruitorii. Unul dintre 
aceştia este iubitul nostru Sfânt Iosif 
Isihastul. Dar mai sunt şi alţi sfinţi 
lăsaţi de Dumnezeu ca ajutor în acest 
război: Sfintele Cuvioase Maria 
Egipteanca, Pelaghia şi Taisia, 
Sf. Moise Ungurul, Sf. Muceniţă 
Tomaida. Dar mai ales Maica 
Domnului. lată mărturia Sf. Iosif 
despre aceasta. 


Gheron Iosif - cel care a biruit 
patima curviei 


Bătrânul Iosif Isihastul a fost războ- 
it mult de dracul desfrânării: 


„Aveam o deplină cunoaştere a răz- 
boiului şi de aceea mă nevoiam cu 
asprime. Iar atunci când ajungeam la 
limită, Harul mă întărea şi iarăşi în- 
cepeam. Dar odată cu trecerea tim- 
pului, războiul devenea tot mai aspru 
și aproape neîncetat.” 


Atunci Părintele Iosif a scos din chi- 
lia sa patul de lemn şi şi-a făcut un 
scaun de lemn, ca un fotoliu, pentru 
a-şi sprijini mâinile. In acesta a stat 
şi a privegheat opt ani de zile, timp 
cât a durat războiul trupului: 


„Fiindcă războiul nu înceta, nu am 
încetat nici eu să mă  împotrivesc 
prin nevoinţă aspră şi mai ales prin 
priveghere, căci nicio altă rea- 
pătimire nu usucă patimile ca prive- 
gherea şi bătaia binefăcătoare. Plân- 
geam, suspinam, mă rugam Maicii 
Domnului, care de multe ori m-a 
mângâiat, dar nicio uşurare nu sim- 
țeam. Războiul înceta pentru puţin 
ca să răsuflu, iar apoi începea cu şi 
mai multă tărie. Numai în rugăciune 
găseam mângâiere”. 





Lucrarea noastră în anul 2022 








„Îmi loveam atât de mult trupul cu 
bastonul, încât de la jumătate în jos 
eram vânăt de bătaie, dar războiul nu 
ceda deloc. Mă rugam neîncetat lui 
Hristos şi Preacuratei Sale Maici, 
către care de la început am avut o 
deosebită evlavie şi dragoste. Stăpâ- 
na mea, Stăpâna mea! strigam cu 
durere, Tu care eşti păzitoarea celor 
ce trăiesc în feciorie, cunoşti că ni- 
ciodată nu am iubit păcatul trupesc, 
ci după ce L-am cunoscut pe Fiul 
Tău, am hotărât să dobândesc cură- 
ţia desăvârşită, atât cât îi e cu putinţă 
omului. De ce atunci atâta silă din 
partea dracilor?” 


Atunci însă a venit şi bucuria marii 
biruințe împotriva diavolului. Bă- 
trânul Iosif spunea: 


„Odată pe când eram descurajat din 
pricina ispitelor, m-am dus în chilia 
mea, am închis ușa şi m-am aşezat 
pe un scăunel pentru a rosti Rugă- 
ciunea. Incepusem să mă liniştesc, 
când deodată am auzit cum se des- 
chide ușa, dar nu m-am mişcat. În- 
dată am simţit că cineva mă îndemna 
spre pofta trupească. Când am des- 
chis ochii, ce să văd? Era duhul necu- 
rat al desfrânării! Arăta așa cum îl 
descriu Părinţii, cu un cap pleşuv şi 
murdar ce avea două coarne mici şi 
drepte, cu o faţă palidă, cu ochii ro- 
tunzi şi roşii, plini de viclenie, şi cu 
trupul murdar, acoperit de fire de 
porc sălbatic. 


Atunci m-am năpustit asupra lui cu 
toată puterea mea, dar fireşte, era cu 
neputinţă să-l pot ţine. In palme mi- 
a rămas numai senzaţia părului şi 
duhoare de pucioasă şi de nori, care s 
-a răspândit în tot locul acela. 


Din acea clipă, cu Harul lui Hristos şi 
al Maicii Sale, m-am ușurat de greu- 
tatea acestui război, au încetat cu 
desăvârşire gândurile necurate, iar 
eu mă simţeam ca un copil mic, fără 
să mă mai lupte această patimă. 
Atunci am cântat cântarea de biruin- 


IZVOARELE /râu/u!/ 


2. Curvia 


ță a Proorocului Moise: Să cântăm 
Domnului, căci cu slavă S-a preaslă- 
vit! Pe cal şi pe călăreț în mare i-a 
aruncat!” 


Despre bucuria biruinţei după o lup- 
tă crâncenă cu patima curviei vor- 
beşte şi Sf. Isidor Pelusiotul, cel 
prăznuit acum câteva zile: 


„Cel care învinge permanent patimile 
turbate ale trupului simte o veselie 
izvorâtă din izbânzi şi o bucurie ce-l 
face să uite de eforturile pe care le-a 
făcut.” 





Pune înaintea Dom- 
nului slăbiciunea 
firii tale, recunos- 

când întru toate ne- 
putinţa proprie, şi 

vei lua darul nepri- 
hănirii pe nesimţi- 
te. (Avva Isaia) 

Istoria Cărţi lor Sfinte 


EVANGHELIA 
de la VIarCU (1) 





A Mai întâi să aflăm câte 
DAI „ceva despre autorul 
m Evangheliei. Una din 
nat mărturiile veacului II 

scrie: „Marcu, care era 
tălmaciul lui Petru, a 
scris corect, dar cu toa- 
te acestea fără rându- 
ială, tot ce-şi aducea 
aminte că s-ar fi spus 
ori ar fi fost săvârşit de 
către Domnul. Căci el 
nu auzise nici nu în- 
soțise personal pe 
Domnul, ci doar a în- 
soțit mai târziu pe Pe- 
tru”. Sf. Apostol Petru joacă, într-adevăr, un mare rol în 
Evanghelia de la Marcu. În scena în care Mântuitorul îl 
mustră sever pe Petru pentru reacţia sa la vestirea Pati- 
milor sau în cea a Schimbării la faţă, avem impresia 
clară că istorisirea o face un martor direct al evenimen- 
telor. 


pn RI 





Mulţi comentatori văd pe Sf. Marcu în purtătorul ul- 
ciorului cu apă, care așteaptă pe Petru şi pe Ioan la 
poarta dinspre Betania a Ierusalimului și-i conduce 
apoi în casa aleasă de Domnul pentru Cina cea de Tai- 
nă. Cu mai multă siguranţă am putea vedea pe Marcu 
în tânărul care mergea după Domnul în noaptea în 
care EI a fost prins (Mc 14, 51- 52). Faptul că acest epi- 
sod este reţinut numai în Evanghelia a doua constituie 
un temei foarte puternic în favoarea acestei identificări. 


Faptele Apostolilor se referă de şase ori la acest ucenic, 
care este numit când „loan, cel numit Marcu“, când 
„loan“, când „Marcu“. In toate aceste cazuri este vorba 
de aceeaşi persoană, adică de tânărul ucenic a cărui 
mamă, probabil văduvă (deoarece nu se face referire și 
la soţul ei), îşi pusese casa la dispoziţia tinerei 
Biserici din Ierusalim, acolo adunându-se în mod 
obişnuit credincioşii creştini. Era vorba de o familie 
bogată, care avea nu numai o casă destul de spațioasă, 
ci şi cel puţin o slujnică, pe Rodi. In Coloseni 4, 10 mai 
apare un indiciu important în ce-l priveşte pe Marcu: el 
este numit „vărul lui Barnaba“. 


Sf. Petru îl menţionează și el pe Marcu, în prima sa 
Epistolă: „Biserica cea aleasă din Babilon şi Marcu, fiul 
meu, vă îmbrăţişează“. Marcu era „fiul“ Apostolului 
deoarece acesta îl va fi botezat. Un istoric din sec. IV îl 
aminteşte și el: „Despre acest Marcu se spune că a fost 
cel dintâi trimis să predice Evanghelia în Egipt, aşa 
cum a compus-0, şi tot el a întemeiat acolo primele 
Biserici.“ 





Simboluri din | 
primele veacuri 


PEȘTELE (1) 





Primele imagini folosite de creştini sunt cele simboli- 
ce, de tip imagine-semn pentru redarea esenţialului și o 
înţelegere rapidă. Peştele este unul dintre cele mai 
vechi simboluri ale Mântuitorului lisus Hristos. La 
evrei simboliza „apa vie”; să ne amintim de proorocul 
Ilona care a stat trei zile în pântecele chitului. La greci şi 
latini peştele prin excelenţă era delfinul, cel care salvea- 
ză naufragiaţii şi îi duce pe spinarea sa, sănătoşi la mal. 
Creştinii au preluat uşor simbolul peştelui, deoarece 
lisus Hristos este Dumnezeu Care a venit pe lume, s-a 
întrupat, a pătimit, a murit şi a înviat pentru a le arăta 
oamenilor calea mântuirii. Iisus Hristos este Mântuito- 
rul sufletelor celor „naufragiaţi” și la celor care şi-au 
pus nădejdea în El. 


Artă creştină 









LL TIR Ry 
pod Eridiri-rd 





FERTIL 


înot aaa ta BitAaTaaă pana 2e seara teaae 


Literele greceşti care formează cuvântul peşte IHTYS, 
reprezintă acronimul de la „lisus Hristos Theou Yios 
Sotir”, adică „lisus Hristos Fiul Dumnezeului Mântui- 
tor”. Această sintagmă este, într-un fel, rezumatul doc- 
trinei creştine şi este prima mărturisire de credinţă a 
creştinilor. Ei purtau la gât peştişori din sidef sau me- 
tal, cu inscripţia „fie mântuirea ta!”. In unele cazuri 
peştele apare reprezentat pe mozaicuri într-un coş, 
amintind de minunea înmulţirii pâinilor şi a peştilor 
(cine a fost în Ţara Sfântă a văzut la Tabgha acest moza- 
IC). 


